कोलंबो के प्रेमदासा स्टेडिटम में मौजूद बीबीसी संवाददाता नितिन श्रीवास्तव का मानना है कि भारतीय बल्लेबाज़ी भी अब लगता है कप्तान महेंद्र सिंह धोनी के लिए एक नयी चिंता खड़ी कर देगी.एक तरफ जहाँ भारतीय ओपनर्स एक के बाद एक फ्लॉप हो रहे हैं वहीँ दूसरी तरफ शुरुआत में अपना पुराने हाथ दिखाने वाले युवराज सिंह भी मात्र 20 गेंदों तक टिक सके.खेल के शुरुआती ओवरों में ही गौतम गंभीर 10 और विरेन्द्र सहवाग आठ रन बनाकर आउट हो गए.हालांकि युवराज ने अपने पुराने अंदाज़ में एक बेहतरीन छक्का भी जड़ा लेकिन उसके बाद 18 रन बनाकर उन्होंने एक आसान कैच भी दे दिया.भारत की बड़ी चिंता ये है कि जिस रफ़्तार से रन बनने चाहिए उतना नहीं बन सके हैं.विराट कोहली ने 39 गेंदों में अर्धशतक जड़ा और रैना ने 34 रन बनाए.



मैच के ताज़ा स्कोर के लिए क्लिक करेंइससे पहले अफ़ग़ानिस्तान ने टॉस जीतकर गेंदबाज़ी करने का फैसला किया.अफ़ग़ानिस्तान के कप्तान मंगल अफ़रोज़ ने कहा कि उनकी टीम का बल्लेबाज़ी क्रम मज़बूत है इसलिए वो पहले फ़ील्डिंग करेंगे.भारतीय कप्तान महेंद्र सिंह धोनी की टीम के लिए आज का मैच कई मायनों में अहम है.पहला अगर उनकी टीम इसे लंबे फासले से जीतती है तो इंग्लैंड के खिलाफ होने वाले अगले मैच में भारतीय खिलाड़ियों में नई ऊर्जा दिखेगी.दूसरी बात ये है कि आज भारतीय कप्तान ने सात बल्लेबाजों को उतार कर अपना इरादा साफ़ कर दिया है.भारत की नीति बड़ा स्कोर करने की है और धोनी जानते हैं कि उनकी गेंदबाजी में उतनी धार भी नहीं है.लेकिन भारत की सलामी जोड़ी को लेकर चिंता बरकरार है क्योंकि आज भी गौतम गंभीर अपनी गलती की वजह से बोल्ड आउट हुए हैं.पाकिस्तान से हुए अभ्यास मैच में भी गंभीर ने यही गलती की थी.कुछ ऐसा ही हाल सहवाग का भी जो बेहद खराब फॉर्म से जूझ रहे हैं और देर तक विकेट पर नहीं टिक पा रहे.